กำจัดผมแตกปลาย ปกป้องผมของคุณ สระ เป่าแห้ง และหวีผมเพื่อผมสุขภาพดี หลีกเลี่ยงผมเสีย
สังเกตผมของคุณอย่างใกล้ชิดด้วยกระจกในที่สว่าง ผมแตกปลายมักเกิดที่ปลายผม แต่ก็สามารถปรากฏที่ส่วนใดของผมก็ได้ ผมแตกปลายและปัญหาผมเสียที่เกี่ยวข้องสามารถเกิดขึ้นได้หลากหลายรูปแบบ หากคุณพบปัญหาต่อไปนี้ ให้กำจัดมันด้วยวิธีการด้านล่าง:  ผมแตกปลายออกเป็นสองส่วนหรือมากกว่านั้น รูโหว่ระหว่างเส้นผม (จะเห็นได้ชัดเมื่อกำผมขึ้นมาชิดกัน) จุดสีขาวที่ปลายผม เส้นผมติดกันเป็นปม (พบมากในผมแห้งหยิก) ช่างตัดผมสามารถเล็มผมแตกปลายออกไปได้ แต่มักจะตัดผม 1⁄4 ถึง 1 นิ้ว (0.6 ถึง 2.5 เซนติเมตร) ออกไปด้วย ในไม่ช้า ผมจะยาวมากจนต้องใช้วิธีนี้ ระยะเวลาที่จะใช้รอระหว่างการตัดผมแต่ละครั้งขึ้นอยู่กับชนิดเส้นผม สุขภาพของเส้นผม และระยะเวลาที่คุณยอมเสียเพื่อเล็มผมแตกปลายด้วยตัวคุณเอง อาจเป็น 6 สัปดาห์หรือ 6 เดือนก็ได้ หากคุณไม่เล็มผมแตกปลายด้วยตัวเอง การหลีกเลี่ยงช่างทำผมก็ไม่ช่วยรักษาความยาวของผมคุณอยู่ดี ผมแตกปลายที่ไม่ได้รับการดูแลจะอ่อนแอลงเรื่อยๆ และขาดในที่สุด หากการเล็มปลายผมออกกระทบกับความยาวผมที่คุณต้องการ ให้ลองซอยผมดู ขอให้ช่างทำผมเล็มผมเสียที่อยู่ด้านนอกออก โดยเว้นผมชั้นล่างๆ และรักษาความยาวของผมไว้ หากคุณมีผมแบบอัฟโฟร (ผมหยิกและเส้นใหญ่) น้ำยายืดผมแบบอ่อนโยนจะให้ผลที่ใกล้เคียง ทำให้คุณจัดการกับผมได้ง่ายกว่าและหลีกเลี่ยงการเล็มผมสุขภาพดีทิ้ง มีครีมคอนดิชันเนอร์และครีมบำรุงผมตามโฆษณาหลายยี่ห้อที่อ้างว่าช่วย “รักษา” ผมแตกปลายได้ ผลิตภัณฑ์พวกนี้จะช่วยปิดผมแตกปลายไม่ให้มองเห็นได้ แต่ความเสียหายของผมยังคงอยู่ คุณอาจใช้มันเพื่อแก้ไขผมเสียชั่วคราว แต่การใช้ในระยะยาวอาจทำให้ผมเสียมากกว่าเดิม ผลิตภัณฑ์เหล่านี้อาจช่วยป้องกันผมเสียในอนาคต แต่อาจทำลายผมที่เคยสุขภาพดีด้วยก็ได้ ให้ถักเปียหรือม้วนผมมวยแล้วนอนเพื่อป้องกันผมพันและขาดหลุดร่วง หมวกคลุมผมสำหรับนอนหรือปลอกหมอนผ้าซาตินก็ช่วยได้เช่นกัน อย่าลืมกินวิตามินและโปรตีนให้ครบตามจำนวนที่แนะนำ เพื่อให้มั่นใจว่าร่างกายจะสร้างผมสุขภาพดี ไขมันที่ดีต่อสุขภาพ เช่น กรดไขมันโอเมกา-3 สามารถช่วยให้ผมสุขภาพดีและเงางาม วิตามินอีมีประโยชน์อย่างยิ่ง วิตามินอีสามารถพบได้ในอาหารหลายชนิด เช่น ถั่ว เมล็ดพืช อะโวคาโด น้ำมันจากผัก ผักใบเขียว และปลาบางชนิด ยางรัดผมแน่นๆ หรือยางที่มีโลหะสามารถทำลายเส้นผมได้ โดยเฉพาะถ้ารัดเป็นเวลานาน ยางรัดผมผ้าและริบบิ้นจะอ่อนโยนต่อเส้นผมมากกว่า หลังใช้ยาสระผม ให้ชโลมคอนดิชันเนอร์ตามแนวความยาวเส้นผม ปล่อยให้ซึมเข้าผมอย่างน้อย 3 นาทีก่อนล้างออก หากวิธีใช้ครีมคอนดิชันเนอร์ใช้ไม่ได้ผล ให้ลอง “การบำรุงอย่างล้ำลึก” 1-2 ครั้งต่อเดือน วิธีนี้รวมไปถึงการใช้คอนดิชันเนอร์แบบไม่ต้องล้างออกหรือน้ำมันใส่ผมและปล่อยทิ้งไว้สักพัก น้ำมันโจโจบาและน้ำมันมะพร้าวใช้ได้ดีในวิธีนี้ ด้านล่างนี้คือตัวอย่างวิธีปฏิบัติ:  ทำผมให้เปียก หยดครีมบำรุงล้ำลึกหรือน้ำมันขนาดประมาณเหรียญลงบนฝ่ามือ ใช้หยดประมาณเหรียญ 50 สตางค์สำหรับผมที่เลยไหล่ และใช้ขนาดประมาณเหรียญ 10 บาทสำหรับผมที่เลยเอว ลูบลงบนผม ปล่อยทิ้งไว้ 5 นาทีหรือ 10 นาทีสำหรับผมเสียมาก ล้างออกด้วยน้ำเย็น แปรงหรือหวีควรช่วยไม่ให้ผมพันกัน ไม่ใช่ทำให้ผมร่วง ตัวเลือกที่ดีที่สุดของคนผมหนาคือหวีซี่ห่าง หวีไม้ หรือหวีทำผมอัฟโฟรแบบไม้ คนที่มีผมเส้นเล็กอาจใช้หวีซี่ถี่ หวีหรือแปรงไม้ที่มีขนแปรงหมูป่า หรือขนแปรงธรรมชาติที่ยืดหยุ่นได้ ความร้อนทำลายเคราติน (โปรตีน) ในเส้นผม ทำให้อ่อนแอลง ซึ่งง่ายต่อการเกิดผมแตกปลาย การทำทรีตเมนต์ด้วยความร้อนคือสาเหตุหลักที่ทำลายและทำให้ผมแตกปลาย ซึ่งหมายถึงการไดร์ผมด้วยความร้อน การแต่งผมด้วยความร้อน ยืดและม้วนผมด้วยความร้อน และการอบไอน้ำด้วย หากคุณใช้การบำรุงที่กล่าวมา ให้พิจารณาข้อควรระวังเหล่านี้ด้วย:  อย่ายืดผมหรือบำรุงผมโดยใช้ความร้อนสูงบ่อยเกิน ควรทำแค่เพียงอาทิตย์ละ 1 ครั้งต่อ 2 สัปดาห์ หรืออาทิตย์ละครั้งจะดีกว่า หาเครื่องหนีบผมหรืออุปกรณ์อื่นที่สามารถปรับระดับอุณหภูมิได้ ตั้งความร้อนให้ต่ำกว่า 180 องศาเซลเซียส (356 องศาฟาเรนไฮต์) บอกให้ช่างทำผมรู้ด้วยว่าคุณชอบการบำรุงผมที่ใช้ความร้อนต่ำ ลองใช้ผลิตภัณฑ์ให้ความชุ่มชื้นก่อนว่ายน้ำดู หรืออีกทางหนึ่งคือใช้คอนดิชันเนอร์แบบไม่ต้องล้างออก ใส่น้ำมันให้เส้นผม และ/หรือใส่หมวกว่ายน้ำ การล้างผมทั้งศีรษะก่อนว่ายน้ำจะช่วยลดการดูดซับสารเคมีที่เป็นอันตราย อย่าลืมล้างผมหรือสระผมทันทีหลังจากว่ายน้ำ รังสีอัลตราไวโอเลตทำลายเส้นผมได้เช่นเดียวกับผิวของคุณ ม้วนผมมวยและใส่หมวก หรือใช้คอนดิชันเนอร์แบบไม่ต้องล้างออกที่ป้องกันแดดได้ สีย้อมผมและน้ำยากัดผมจะทำลายผมมากที่สุด แต่ผลิตภัณฑ์ใดก็ตามล้วนมีโอกาสทำลายเส้นผมทั้งนั้น ลองใช้เมื่อจำเป็นเท่านั้น ผมของคุณก็จะมีสุขภาพดีได้นานขึ้น
ตรวจดูผมเสีย. ตัดผมเป็นประจำ. ทำตามขั้นตอนเพื่อรักษาความยาวผมเอาไว้. ใช้ผลิตภัณฑ์บำรุงผมด้วยความระมัดระวัง. ปกป้องผมของคุณยามหลับ. กินอาหารให้สมดุล. ใช้อุปกรณ์ที่เป็นมิตรต่อผม. ใช้ครีมคอนดิชันเนอร์. บำรุงผมอย่างล้ำลึกเป็นประจำ. หาหวีหรือแปรงที่อ่อนโยน. ปกป้องผมจากความร้อน. ป้องกันผมก่อนว่ายน้ำในสระว่ายน้ำ มหาสมุทร หรือทะเลสาบ. ปกป้องผมจากดวงอาทิตย์. ลดการใช้ผลิตภัณฑ์เกี่ยวกับเส้นผม.
https://www.wikihow.com/Remove-and-Prevent-Split-Ends https://www.wikihow.com/Remove-and-Prevent-Split-Ends https://www.wikihow.com/Remove-and-Prevent-Split-Ends https://www.wikihow.com/Remove-and-Prevent-Split-Ends
Removing Split Ends Protecting Your Hair Washing, Drying, and Brushing for Healthy Hair Avoiding Damage